EkBass/fiwiki-20250220-pages-articles huggingface dataset:
Pyhän Henrikin sarkofagi

thumb|300px|Kaiverrus ensimmäisten ristiretkeläisten saapumisesta Suomeen. Pyhän Henrikin sarkofagi on Nousiaisten kirkkoon sijoitettu piispa Henrikin kenotafi eli muistoarkku. Maunu Tavastin lahjoittama arkku on valmistettu noin vuosina 1415–1420. Piispa Henrikin jäännöksiä siinä ei ole milloinkaan säilytetty. ==Sarkofagi== Tummasta kalkkikivestä valmistettu sarkofagi on todennäköisesti flaamilaista alkuperää ja se on koristettu kaiverretuilla messinkilevyillä. Levyjen kaiverrukset kuvaavat Henrikin elämää ja hänen ihmetekojaan. Kuvien historiallinen aineisto on todennäköisesti peräisin Suomesta, vaikka kuvat ja niissä esiintyvät henkilöt edustavatkin kansainvälistä tyyliä. Sarkofagi on asetettu harmaakivestä tehdylle alkuperäiselle alustalleen. Sarkofagi siirrettiin vuonna 1901 arkkitehti Josef Stenbäckin suunnittelemaan kappeliin, mutta nykyään se sijaitsee jälleen alkuperäisellä paikallaan kirkkosalissa. Muistoarkusta tehtiin kopio vuonna 2002 Harjavallan Emil Cedercreuzin museon näyttelyyn ja seminaariin Pyhästä Henrikistä. Juhlan jälkeen kopio lahjoitettiin Harjavallan kirkkoon, jossa se oli näytillä eteistiloissa. Muistoarkku poistettiin huonokuntoisena kymmenen vuoden esilläolon jälkeen. ==Kuvalevyt== Sarkofagin kansilevyssä on kuvattuna suurikokoisena piispa Henrik sekä pienempänä hänen surmaajansa talonpoika Lalli ja piispa Maunu Tavast. Lalli on esitetty Henrik-piispan jalkoissa makaavana, piispa Tavast puolestaan on polvistunut Henrikin eteen. Henrikin pään yläpuolella on latinankielinen teksti commenda (puhu puolestamme). Lisäksi kannessa on latinankielisiä katkelmia Piispa Henrikin liturgiasta, neljän evankelistan symbolit sekä Turun tuomiokapitulin ja Tavast-suvun vaakunat. Sarkofagin sivuseinämillä olevissa levyihin on kaiverrettu piispa Henrikin elämänvaiheita sekä häneen liittyviä ihmeitä. Kuvattuna on muun muassa Suomen ensimmäisen ristiretken maihinnousu sekä Pyhän Henrikin legendassa kerrottuja ihmetekoja kuten jäälautalla keskellä kesää ajelehtiva piispan irti leikattu sormi ja Henrikin merihädästä pelastamat Kokemäen hylkeenpyytäjät.Pyhän Henrikin legenda. Viitattu 15.1.2013. ==Arkun kaiverruksia== Kuva: St Henrik Nousis sarkofag.jpg|Sarkofagin kansi. Kuva: P Henrikin muistohauta 2.jpg|Hylkeenpyytäjiä merihädässä. Kuva: P Henrikin muistohauta.jpg|Jäälautalla ajelehtiva marttyyrin sormi. ==Lähteet== *Nousiaisten seurakunta – Nousiaisten Pyhän Henrikin kirkko == Aiheesta muualla == * A. W. Rancken : Nousiaisten kirkon nähtävyys. Piispa Henrikin sarkofaagi, Suomen Kuvalehti, 30.01.1926, nro 5, s. 14, Kansalliskirjaston digitaaliset aineistot Luokka:Keskiajan taideteokset Luokka:Piispa Henrik ja Lalli
Nokia 3108

Nokia 3108 on Nokian vuoden 2003 viimeisellä neljänneksellä julkaistu matkapuhelin. == Ominaisuudet == *ennakoiva tekstinsyöttö *käsinkirjoituksen tunnistus *vaihdettavat värikuoret ==Katso myös== *Luettelo Nokian tuotteista ==Lähteet== * Nokia 3108 - GSMArena == Aiheesta muualla == * Käyttöohjeet 3108 Luokka:Vuoden 2003 matkapuhelimet
Nokia 3110

Nokia 3110 on Nokian vuonna 1997 julkaistu matkapuhelin. Sen muotoilusta vastasi yhtiön silloinen muotoilujohtaja Frank Nuovo. == Ominaisuudet == *Värit: musta, punainen == Katso myös == *Luettelo Nokian tuotteista == Lähteet == * Nokia 3110 – GSMArena === Viitteet === 3110 Luokka:Vuoden 1997 matkapuhelimet
Brook Lopez

Brook Lopez (s. 1. huhtikuuta 1988 Los Angeles, Kalifornia) on yhdysvaltalainen koripalloilija, pelipaikaltaan sentteri. Ennen ammattilaisuraansa Lopez pelasi yliopistokoripalloa Stanfordin yliopiston joukkueessa. Hän edusti NBA:ssa yhdeksän kautta Brooklyn Netsiä, joka Lopezin aloittaessa oli vielä nimeltään New Jersey Nets, ja kesällä 2017 hän siirtyi Los Angeles Lakersiin. Kesällä 2018 hän siirtyi Milwaukee Bucksiin. Kesällä 2021 Lopez voitti Bucksissa NBA:n mestaruuden. == Muuta == Lopezin kaksosveli Robin Lopez pelaa myös NBA:ssa. He pelasivat yhdessä samaan aikaan Stanfordissa, ja molemmat valittiin vuoden 2008 varaustilaisuudessa ensimmäisellä kierroksella. Kaudeksi 2019–2020 Robin siirtyi Milwaukee Bucksiin eli jälleen samaan seuraan veljensä kanssa. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
Robin Lopez

Robin Lopez (s. 1. huhtikuuta 1988 Los Angeles, Kalifornia) on yhdysvaltalainen koripalloilija, pelipaikaltaan sentteri. Hän on pelannut ammattilaisurallaan Phoenix Sunsissa, New Orleans Hornetsissa, Portland Trail Blazersissä, New York Knicksissä ja Chicago Bullsissa. Heinäkuussa 2019 hän siirtyi Milwaukee Bucksiinhttps://nba.nbcsports.com/2019/07/01/robin-lopez- reportedly-agrees-to-2-year-deal-with-bucks/. Ennen ammattilaisuraansa Lopez pelasi yliopistokoripalloa Stanfordin yliopiston joukkueessa. == Muuta == Lopezin kaksosveli Brook Lopez pelaa myös NBA:ssa. He pelasivat yhdessä samaan aikaan Stanfordissa, ja molemmat valittiin vuoden 2008 varaustilaisuudessa ensimmäisellä kierroksella. Kaudella 2019–2020 molemmat pelaavat Milwaukee Bucksissa. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt Luokka:New York Knicksin pelaajat
Viinitila

thumb|300px|Viinitila Argentiinassa Viinitila on maatila, jolla valmistetaan viiniä tai hedelmäviiniä tilan omissa tarhoissa kasvatetusta tai muualta tuodusta raaka-aineesta, tavallisesti viinirypäleistä. Viinitiloilla on joskus myös erilaisia palveluja ja toimintoja, kuten viininmaistatusta, ruokailupalveluja, majoitusta ja erilaisia virkistyspalveluja. Suomen viinitiloilla valmistetaan ja myydään kotimaisista marjoista ja hedelmistä tehtyjä niin kutsuttuja tilaviinejä. Vuonna 2011 Suomessa oli noin 40 viinitilaa. Suomen alkoholilain muutos vuonna 1995 teki tilaviinitoiminnan lailliseksi Suomessa. == Lähteet == == Aiheesta muualla == Luokka:Viinin valmistus
Nokia 3128

Nokia 3128 on Nokian vuoden 2004 viimeisellä neljänneksellä julkaistu matkapuhelin. == Ominaisuudet == *ennakoiva tekstinsyöttö *sekuntikello *värit: kulta, punainen, sininen ==Katso myös== *Luettelo Nokian tuotteista ==Lähteet== * Nokia 3128 - GSMArena 3128 Luokka:Vuoden 2004 matkapuhelimet
Nokia 3330

Nokia 3330 on Nokian vuonna 2001 julkaistu matkapuhelin. 3330 on uudistettu versio 3310:stä johon on lisätty yksi uusi peli, WAP-toiminto, animoidut näytönsäästäjät ja vaihdettu kuorien värit päinvastaisiksi. == Ominaisuudet == *Ennakoiva T9-tekstinsyöttö *WAP *Profiilit *Laskin *Chat-toiminto *Muunnin *Pelit: Snake II, Pairs II, Space Impact, Bantumi ja Bumper *Soittoäänen sävellys *Animoidut näytönsäästäjät Lihavoidut kohdat ovat 3310:stä puuttuvia ominaisuuksia ==Katso myös== *Luettelo Nokian tuotteista ==Lähteet== * Nokia 3330 - GSMArena == Aiheesta muualla == * Käyttöohjeet 3330 Luokka:Vuoden 2001 matkapuhelimet
Strip My Mind

Strip My Mind on yhdysvaltalaisen rockyhtye Red Hot Chili Peppersin vuonna 2006 julkaisema kappale albumilta Stadium Arcadium. ==Taustaa== Kappaleen tekoon ovat osallistuneet kaikki yhtyeen jäsenet (laulaja Anthony Kiedis, kitaristi John Frusciante, basisti Flea sekä rumpali Chad Smith). Luokka:Red Hot Chili Peppersin kappaleet Luokka:Vuoden 2006 kappaleet
Lars Teodor von Hellens

Lars Teodor (Theodor) von Hellens (11. lokakuuta 1826 Turku – 13. joulukuuta 1896 Turku) oli suomalainen juristi.Nordisk familjebok. Hänelle myönnettiin vapaaherran arvonimi vuonna 1895. Von Hellens oli Turun hovioikeuden hovioikeudenneuvos vuodesta 1871, senaattori ja oikeusosaston jäsen vuodesta 1875, siviilitoimituskunnan päällikkö vuodesta 1882 ja Turun hovioikeuden presidentti 1884–1896.Otavan Iso tietosanakirja, osa 3, s. 553. Otava 1968. Hän oli valtiopäivillä sukunsa edustaja aatelissäädyssä 1867, 1872, 1877–1878, 1882, 1885, 1891 ja 1894. Valtiopäivillä 1877–1878 hän oli varamaamarsalkka ja valtiopäivillä 1894 maamarsalkka ja salli silloin suomen kielen käytön. Teodor von Hellensillä oli yhteensä 12 lasta. Heitä olivat Helsingin yliopiston professori Oskar von Hellens, Turun hovioikeuden presidentti Gustaf Hirvikanta, ministeri Albert von Hellens, kenraalimajuri Lars von Hellens, valtiopäivämies ja pormestari Harald Wilhelm von Hellens (1865–1926) sekä agronomi, tilanomistaja ja valtiopäivämies Ivar Theodor von Hellens.Ylioppilasmatrikkeli 1853–1899: Von Hellens Ivar Theodor Viitattu 12.5.2021. ==Lähteet== Luokka:Suomalaiset juristit Luokka:Suomalaiset senaattorit Luokka:Suomen hovioikeuksien presidentit Luokka:Suomalaiset aateliset Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Suomen suuriruhtinaskunnan maamarsalkat Luokka:Vuonna 1826 syntyneet Luokka:Vuonna 1896 kuolleet
Denis Golovanov

Denis Golovanov (, s. 27. maaliskuuta 1979 Sotši) on venäläinen tennispelaaja. Hän oli parhaimmillaan kaksinpelissä ATP-listan sijalla 152 kesäkuussa 2002. == Lähteet == Luokka:Venäläiset tennispelaajat Luokka:Vuonna 1979 syntyneet Luokka:Elävät henkilöt
BJD

BJD on Espoon Olarista kotoisin oleva pitkän linjan rap-artisti ja tuottaja, joka on tehnyt musiikkia aina 90-luvun alusta saakka. BJD on ns. Olariräp underground-musiikkigenren alullepanijoita yhdessä muun SLT porukan kanssa. Ensimmäinen Suomi Lyriikkaa Tuotannon julkaisu 1996-1998 on kokonaisuudessaan BJD:n tuotantoa ja tehty tämän kotistudiolla. Samaisella kotistudiolla ensimmäiset askeleensa suomiräpin saralla ovat ottaneet myös lukuisat muut Olarista alun perin kotoisin olevat artistit, kuten Raimo, Edu Kehäkettunen, Setä Koponen,Tuomio ja Kone, Matka-Aapeli, Ässä ja T-Murha. BJD:n sanoituksissa keskeisessä osassa ovat Olari, alkoholin juominen, juhliminen, sekä naiset. Artistin ensimmäinen virallinen albumi "Kasvatustieteen lyhyt oppimäärä" julkaistiin 15. marraskuuta 2013BJD:n Facebook fanisivu. ==Albumit (Olari 21 Musiikki)== Artisti Albumin nimi Levy-yhtiö Vuosi BJD Kasvatustieteen lyhyt oppimäärä Olari 21 Musiikki 2013 BJD TBA Olari 21 Musiikki Tulossa 2016/2017 ===Vierailijana=== Artisti Kappale Albumilta Muut vierailijat Vuosi Jeijjo & Nupi "Ostarin väliköissä Part 3" Kootut selitykset Raimo 2012 Jeijjo & Nupi "Säännöstely sikseen" TBA Likanen Etelä 2015 Jeijjo & Nupi "Karaoke" TBA Sairas † 2015 ===Musiikkivideot=== *Raimo joraa (1996) *Reminiscing (1996) *40 Lover (1996) *Jos me mennään naimisiin (2013) *Ostarin takana (2014) * Ämpärilista (2014) ==Albumit (Tuotantoa SLT:n kanssa)== * Suomi lyriikkaa 1996-1998 (SLT) * Laillista douppia (SLT) == Lähteet == ==Aiheesta muualla== * Olari 21 Musiikin verkkosivut * BJD:n viralliset Facebook fanisivut * Olari 21 Musiikin viralliset Facebook fanisivut * Suomi Lyriikkaa Tuotannon verkkosivut * BJD:n virallinen YouTube-kanava * Olari 21 Musiikin virallinen YouTube-kanava * Olari 21 Musiikin virallinen SoundCloud- kanava Luokka:Suomalaiset hip hop -artistit Luokka:Suomalaiset hip hop -tuottajat Luokka:Vuonna 1978 syntyneet Luokka:Elävät henkilöt
De Havilland D.H.103 Hornet

de Havilland D.H.103 Hornet on potkuri- ja mäntämoottorikäyttöinen brittiläinen hävittäjälentokone. Se teki ensilentonsa jo 28. heinäkuuta 1944, muttei ehtinyt osallistua toiseen maailmansotaan. Konetyyppi käytti viimeisiä valmistettuja versioita maineikkaasta Rolls-Royce Merlin -rivimoottorista. 131-version teho oli 2 030 hevosvoimaa.Crosby: s. 54 Konetyypistä kehitettiin myös laivastoversio, Sea Hornet Royal Navy Fleet Air Armin käyttöön. Sen käyttämät tyypit olivat: F.20, N.F.21 sekä PR.22. Aktiivissa laivastopalveluksessa kone oli Crosbyn mukaan vain vuosina 1949–1951. Royal Air Force käytti konetta pidemmän ajan, ja sille D.H.103 Hornet oli viimeinen mäntämoottorinen hävittäjätyyppi. 64. hävittäjälaivue sai omat Hornet- hävittäjänsä toukokuussa 1946. Britannian ensilinjan ilmapuolustuksesta tyyppi vedettiin vuosien 1949–1951 välillä. Vuonna 1955 tyyppi korvattiin de Havilland Vampire -suihkuhävittäjällä. Hornetin huippunopeus oli ”merivarusteista” Sea Hornetia suurempi, 759 km/h. Se oli eräs kaikkein aikojen nopeimpia potkurikoneita. Aseistuksena koneella oli 4 kpl 20 mm tykkiä ja enintään 908 kg pommeja sekä mahdollisesti myös raketteja. ==Lähteet== *Crosby, Francis: Modern Fighter Aircraft, Southwater Books/Anness Publishing, 2004, London England (s. 54) ISBN 1-84215-991-7 ===Viitteet=== ==Aiheesta muualla== *http://www.dhhornet50.net/ *http://users.skynet.be/BAMRS/dh103/dh103.htm Luokka:De Havillandin ilma- alukset Luokka:Brittiläiset hävittäjälentokoneet Luokka:1940-luvun hävittäjälentokoneet
Jonathan Tropper

Jonathan Tropper (19. helmikuuta 1970) on yhdysvaltalainen kirjailija ja englanninkielen professori Manhattanville Collegessa. http://www.imdb.com/name/nm2267086/ Tropper on syntynyt New York Cityssä ja hän on opiskellut englantia New Yorkin yliopistossa. Hän työskenteli kahdeksan vuotta yrityksessä, joka valmistaa esittelytelineitä jalokiville. Kirjoitustyötä hän teki iltaisin. Tropperin ensimmäinen romaani Plan B ilmestyi vuonna 2000. Tropperin teokset perustuvat osin hänen omiin elämänkokemuksiinsa ja käsittelevät yksinelämistä, kasvamista, avioliittoa ja esikaupungissa asumista. Häneltä on suomennettu kaksi teosta: "Kuinka lähestyä leskimiestä" (2009) ja "Seitsemän sietämättömän pitkää päivää" (2011). Kirjailija on asettunut perheineen asumaan New Yorkiin ja kirjoittaa romaanien ohella käsikirjoituksia elokuviin ja televisio-ohjelmiin. == Viitteet == Luokka:Yhdysvaltalaiset kirjailijat Luokka:Vuonna 1970 syntyneet Luokka:Elävät henkilöt
Karunan kartano

Karunan kartano on vanha säteritila Sauvossa Varsinais-Suomessa Itämereen kuuluvan pienen Karunanlahden rannalla. Sen historia ulottuu 1560-luvulle.Kartanon mailla - sätereitä ja rälssimiehiä, s. 40 ja 41 Kartano on yksityisomistuksessa. Museovirasto on määritellyt sen ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä. ==Historia== Karunalle myönnettiin säterioikeudet vuonna 1562, kun Turun linnan vouti Henrik Simoninpoika aateloitiin. Henrikin puoliso oli Kristiina Perintytär Fleming (1503–1573http://jokiheik.tripod.com/Orenius.htm#Table60). Heidän jälkeläisensä omistivat kartanon 1670-luvulle asti. Seuraava omistaja oli vapaaherra Arvid Horn. Isonvihan vuosina kartanoa tuhottiin ja päärakennus jäi pitkäksi aikaa rappiolle. Valtiopäivämies Johan Gezelius - aateloinnin jälkeen Johan Olivecreutz - nosti kartanon uuteen kukoistukseen. Karunan kartanolla oli vuosina 1770–1870 niin sanottu patronaattioikeus eli kartanon omistaja sai valita seurakuntansa kirkkoherran. Vuoden 1918 maanvuokralain myötä kartanon alue supistui. Toisen maailmansodan jälkeen kartanosta lohkottiin kahdeksan maatilaa siirtolaisia varten. Kartanon omistajat vaihtuivat tiuhaan 1900-luvulla, kunnes Pauli Tahvonen osti sen vuonna 1943.http://www.karuna.fi/Images/KK2012_vedos.pdf Vuonna 2012 kartano oli Tahvosen suvun omistuksessa, jolloin tilan peltoala oli runsaat 60 hehtaaria ja metsäala 115 hehtaaria. ==Arkkitehtuuri== Karunan kartanon tiilestä ja kivestä rakennettu paritupapohjainen kaksikerroksinen päärakennus valmistui vuonna 1566 ja se edustaa suomalaisen kartanoarkkitehtuurin vanhinta kerrostumaa.http://www.rky.fi/read/asp/r_kohde_det.aspx?KOHDE_ID=140 Kivenhakkaaja Antonius Timmermanin veistämä vaakunataulu on edelleen kartanon pääoven päällä. Kartanon rakennustyyli muistuttaa Flemingien suvun rakennuttamia Suitian ja Kuitian kartanoita. Matka meriteitse Karunasta Kuitiaan on kahdeksisen kilometriä. Karunan porrashuone rakennettiin ilmeisesti 1780-luvulla. Nykyisen ulkoasunsa kartano sai 1860-luvun tyylikorjauksessa. Tuolloin keskirisaliittiin rakennettiin keskiaikaistyylinen porrastettu päätykoriste. Päärakennuksen kahden asuinkerroksen huonekorkeus on 350 cm, ullakon korkeus on 900 cm. Seinien paksuus on 120 cm. Päärakennuksen ohella Karunan kartanon alueella sijaitsee kuusitoista 1700–1900-luvuilla valmistunutta rakennusta. Arvid Hornin vuonna 1685 rakennuttama Karunan vanha kirkko siirrettiin Seurasaaren ulkomuseoon Helsinkiin 1912, Karunan uusi kirkko on Josef Stenbäckin suunnittelema. ==Lähteet ja viitteet== *Haikonen, Iris, Teräväinen, Erkki: Kartanon mailla - sätereitä ja rälssimiehiä, Genimap Oy, 2006, ISBN 951-593-977-1 ===Viitteet=== ==Aiheesta muualla== *Karuna *NBA Luokka:Suomen kartanot Kartano Luokka:Sauvon rakennukset ja rakennelmat Luokka:Suomen 1500-luvulla rakennetut rakennukset ja rakennelmat
North Mississippi Allstars

North Mississippi Allstars on blues/southern rock -yhtye, joka perustettiin vuonna 1996 Hernandossa, Mississippissä. Yhtye koostuu veljeksistä Luther Dickinson (kitara, laulu), Cody Dickinson (rummut, koskettimet, sähköinen pyykkilauta) ja Chris Chew (bassokitara). Allstarsin ensimmäinen julkaisu Shake Hands With Shorty oli Grammy-ehdokkaana "parhaan bluesalbumin" kategoriassa. Sittemmin myös 51 Phantom ja Electric Blue Watermelon ovat olleet ehdolla samassa kategoriassa. Yhtye voitti Blues Music Awardsin "parhaan bluestulokkaan" palkinnon vuonna 2001. Yhtye teki televisiodebyyttinsä vuonna 2000 Late Night with Conan O'Brienissa. ==Diskografia== *Shake Hands With Shorty (2000) *51 Phantom (2001) *Polaris (2003) *Tate County (Hill Country Blues) (2003) Private Release *Hill Country Revue: Livenä; Bonnaroossa (2004) *Instores & Outtakes [EP] (2004) *Electric Blue Watermelon (2005) *Screwed & Chopped [EP] (2005) *Keep On Marchin' - Live In Burlington, VT (2007) *Mississippi Folk Music - Volume One (2007) *Hernando (2008) *Boulderado - Live At The Fox (2008) *Do It Like We Used to Do (2009, 2CD+DVD live set) *Live In The Hills - Bootleg (2010) *Keys To The Kingdom (2011) *World Boogie Is Coming (2013) *Freedom & Dreams (2015) *Prayer for Peace (2017) *Up and Rolling (2019) Luokka:Yhdysvaltalaiset bluesyhtyeet Luokka:Mississippi
120 asteen sivuauringot

120 asteen sivuaurinko on harvinainen halomuoto. Sen atsimuuttikulma auringosta on 120 astetta, ja se sijaitsee horisonttirenkaalla, yhtä korkealla horisontista kuin aurinko. Sivuauringot voivat näkyä molemmilla puolilla aurinkoa tai vain toisella. 120 asteen sivuaurinko on yleensä valkea, mutta joitain heikosti värillisiä tapauksiakin tunnetaan. Halon voi nähdä Suomessa keskimäärin 1–3 kertaa vuodessa, joskus useamminkin. Koska 120 asteen sivuaurinko syntyy laattajääkiteistä, sen kanssa taivaalla näkyvät usein samojen kiteiden aiheuttamat tavalliset sivuauringot ja zeniitinympäristön kaari. Myös horisonttirengas voi näkyä. 120 asteen sivuaurinkojen näkeminen onkin todennäköisintä silloin, kun sivuauringot ovat kirkkaat ja horisonttirengas jatkuu kauas auringosta. Matalilla auringon korkeuksilla sivuaurinko voi olla pilarimainen. Vanhemmissa havainnoissa on esiintynyt erilaisia kaaria sivuauringon poikki, mutta monet näistä havainnoista ovat kyseenalaisia. ==Katso myös== * Haloilmiö * Sivuauringot * Liljequistin sivuauringot ==Lähteet== Luokka:Haloilmiöt
Shades (albumi)

Shades on J. J. Calen kuudes studioalbumi. Se julkaistiin vuonna 1981. == Kappaleet == Kaikki kappaleet säveltänyt J. J. Cale. # # # # # # # # # # == Muusikot == * J. J. Cale – kitara, basso, piano, laulu * Christine Lakeland – syntetisaattori, piano, urut, lyömäsoittimet, kitara, laulu, näppäimistö * Tommy Tedesco – kitara * Gordon Shrycock – kitara * Reggie Young – kitara * Gordon Shryock – kitara * James Burton – kitara * Bill Boatman – kitara * Johnny Christopher – kitara * Tommy Cogbill – kitara, basso * Nick Rather – basso * Emory Gordy, Jr. – basso * Carol Kaye – basso * Michael Rhodes – basso * Jim Keltner – rummut * Gary Allen – rummut * Hal Blaine – rummut * Hayword Bishop – rummut * Kenneth A. Buttrey – rummut * Karl Himmel – rummut * Russ Kunkel – rummut * Larry Bell – näppäimistö, piano * David Briggs – näppäimistö, piano * Leon Russell – piano * Bill Payne – piano * Glen Hardin – piano * Bobby Emmons : urut, piano, näppäimistö * Denis Solee – saksofoni == Aiheesta muualla == *Shades (albumi) Allmusicissa Luokka:Vuoden 1981 albumit Luokka:J. J. Calen albumit
Virnamäki

Virnamäki on rautakautinen lehtomainen muinaisjäännösalue Turussa. Se sijaitsee Halisten kaupunginosassa Aurajoen pohjoisrannalla. Virnamäeltä tunnetaan polttokenttäkalmisto ja rautakautinen asuinpaikka. Alueella sijaitsee myös useita kuppikiviä. Virnamäki muodostaa ainakin 250 metrin pituisen löytöalueen, joka edustaa myös Aurajokivarren kulttuurimaisemaa. == Lähteet == == Aiheesta muualla == * Turkulaiset.fi: Virnamäki, Vanha Ravattulantie, Ravattula ja Ristimäki Luokka:Turun historia Luokka:Suomen rautakautiset muinaisjäännökset
Sveitsi kesäolympialaisissa 2012

Sveitsi osallistui Lontoon kesäolympialaisiin 2012 103 urheilijan joukkueella. Maa saavutti urheilulajeissa neljä mitalia, joista kaksi oli kultaista ja kaksi hopeista. Maan lipunkantajana toimi avajaisissa tennispelaaja Stanislas Wawrinka ja päättäjäisissä thriathlonisti Nicola Spirig. == Mitalistit == === Kultaa === * Steve Guerdat — Esteratsastus * Nicola Spirig — Triathlon === Hopeaa === * Roger Federer — Tennis * Nino Schurter — Pyöräily == Lähteet == == Aiheesta muualla == Luokka:Valtiot kesäolympialaisissa 2012 kesäolympialaisissa 2012
Nokia 3350

Nokia 3350 on Nokian vuonna 2001 julkaistu matkapuhelin. == Ominaisuudet == *ennakoiva tekstinsyöttö *profiilit *laskin *chat-tomiminto *valuuttamuunnin *pelit: Bumper, Dance 2 Music, Link5, Magic Draw, Snake II, Space Impact ==Katso myös== *Luettelo Nokian tuotteista ==Lähteet== * Nokia 3350 - GSMArena 3350 Luokka:Vuoden 2001 matkapuhelimet
Nokia 3410

Nokia 3410 on Nokian vuonna 2002 julkaistu matkapuhelin ja Nokian ensimmäinen Java-puhelin. == Ominaisuudet == *ennakoiva tekstinsyöttö *muokattavia ja ladattavia profiileita *pelit: Snake II, Bumper, Space Impact, Bantumi, Link5 *WAP 1.1-nettiselain *java *Ladattavia soittoääniä WAP-selaimen kautta *3D-näytönsäästäjät *Piirtoeditori (Picture editor) kuvaviestejä ja taustakuvia varten *Automaattinen näppäinlukko ==Katso myös== *Luettelo Nokian tuotteista ==Lähteet== * Nokia 3410 - GSMArena 3410 Luokka:Vuoden 2002 matkapuhelimet
Geoffrey de Havilland Jr.

Geoffrey Raoul de Havilland Jr. (18. helmikuuta 1910 – 27. syyskuuta 1946) oli de Havilland -lentokonetehtaan pääkoelentäjä. Hän menehtyi vuonna 1943 kuolleen John-veljensä tavoin lento-onnettomuudessa. Geoffrey de Havilland testasi useimpia toisen maailmansodan loppuaikana tuotettuja de Havillandin lentokoneita. Testikoneisiin kuuluivat ainakin de Havilland D.H.98 Mosquito,http://www.aviation-history.com/dehavilland/mosquito.html D.H.103 Hornet ja D.H.100 Vampire. Geoffrey de Havilland sai Brittiläisen imperiumin komentajan arvon (OBE). Hän menehtyi lentoturmassa, joka tapahtui hänen menettäessään yliäänikoneeksi tarkoitetun koelentokone D.H.108 Swallow’n (numero TG306) hallinnan.Hewish s. 22-23 ==Lähteet== *Hewish, Mark: Tietosarja - Lentokoneet, Intercontinental Book Productions, 1977, Englanti (Pike, Trisha & Schultz, Mark & Gunston Bill: toim., suom. Tuomo Huuhka) ISBN 951-824-015-9 (s. 22-23) ===Viitteet=== ==Aiheesta muualla== *http://thetartanterror.blogspot.fi/2008/05/geoffrey-raoul-dehavilland-jr- obe-1910.html *http://www.bowbrickhill.com/dehavillandcrash.html *http://www.thisdayinaviation.com/25-november-1940-2/ Luokka:Brittiläiset lentäjät Luokka:Vuonna 1910 syntyneet Luokka:Vuonna 1946 kuolleet Luokka:Koelentäjät Luokka:Lento-onnettomuudessa kuolleet
Kalle Korhonen

Kalle Korhonen -nimisiä henkilöitä ovat tai ovat olleet: * Kalle Korhonen (1878–1938), suomalainen sosialidemokraattinen kansanedustaja * Kalle Korhonen (1885–1963), suomalainen lähetyssaarnaaja, kirjailija ja suomentaja * Kalle Korhonen (1892–1964), suomalainen jääkärivänrikki * Kalle-Heikki Korhonen (1926–2017), suomalainen geotekniikan tutkija
Wojciech Rudy

Wojciech Władysław Rudy (s. 24. lokakuuta 1952, Katowice, Puola) on puolalainen entinen jalkapalloilija ja olympiamitalisti. Hänen pelipaikkansa oli keskikenttä. == Ura == Suurimman osan urastaan Rudy pelasi puolalaisessa Zagłębie Sosnowiec seurassa. Hän edusti seuraa vuodet 1970-1983, sekä vuodet 1984-85. Vuonna 1983 Rudy siirtyi Suomen pääsarjaan Kuopion Palloseuraan, jota hän edusti kahden kauden ajan vuosina 1983-84. KuPSissa hän pelasi 32 ottelua, joissa teki seitsemän maalia. Näistä otteluista hän pelasi viisi ja maaleista teki neljä kauden 1983 karsintasarjassa. Yhtä aikaa Rudyn kanssa KuPSissa pelasi toinen menestynyt puolalainen maajoukkuepelaaja Jerzy Kraska. === Maajoukkueura === Rudy pelasi vuosina 1974-81 Puolan maajoukkueessa 40 ottelua, joissa hän onnistui kertaalleen maalinteossa. Rudyn uran kohokohdat osuivat 1970-luvun loppuun. Montrealin olympialaisissa 1976 hän oli voittamassa Puolalle olympiahopeaa. Kaksi vuotta tämän jälkeen hän edusti Puolaa Argentiinassa järjestetyissä jalkapallon MM-kisoissa. Luokka:Puolalaiset jalkapalloilijat Luokka:Vuonna 1952 syntyneet Luokka:Elävät henkilöt
Walter De Maria

Walter De Maria (1. lokakuuta 1935, Albany, Kalifornia – 25. heinäkuuta 2013) oli yhdysvaltalainen kuvataiteilija, joka tunnetaan yhtenä varhaisista minimalisteista, eritoten käsite- ja maataiteilijana sekä performansseistaan. De Maria asui ja toimi pääosin New Yorkissa. De Maria valmistui vuonna 1957 Kalifornian yliopistosta, Berkeleysta. Hän osallistui yhdessä avantgarde- taiteilijaystävänsä La Monte Youngin kanssa moniin San Franciscon alueen performanssitapahtumiin ja teatraalisiin tuotantoihin. Hän muutti New Yorkiin vuonna 1960 ja kirjoitti esseitä taiteesta. Esseet julkaistiin vuonna 1963 Youngin kirjassa An Anthology. Hän myös jatkoi osallistumista performansseihin ja multimediapresentaatioihin. Hänen ensimmäiset puulaatikkoveistoksensa valmistuivat vuonna 1961. Vuonna 1963 De Maria avasi New Yorkissa yhdessä Robert Whitmanin kanssa taidegallerian nimeltä 9 Great Jones Street. Samana vuonna hän esitteli ensimmäisen oman veistosnäyttelynsä samassa galleriassa. De Maria oli myös rumpalina rock-yhtye The Velvet Undergroundissa vuonna 1963. Hän työskenteli edelleen puuteosten parissa ja sävelsi musiikkia. Vuonna 1965 hän siirtyi metallipaloista tehdyn taiteen pariin keräilijä Robert C. Scullin rohkaisemana. Vuotta myöhemmin hän piti oman näyttelynsä Cordier & Ekstromilla New Yorkissa ja osallistui Primary Structures -tapahtumaan New Yorkin juutalaisessa museossa. De Mariasta tuli maataiteen johtohahmoja vuonna 1968, kun hän täytti Münchenin Heiner Friedrich -gallerian maa-aineksella. Samana vuonna hän teki Mile Long Drawing -teoksen Mojaven autiomaahan. Vuonna 1972 seurasi laaja veistosnäyttely Kunstmuseum Baselissa. Hän jatkoi uraansa maataiteen parissa koko 1970-luvun, tuottaen teoksia kuten Three Continent Project (1972) sekä The Lightning Field (1977). Hän osallistui Documenta- näyttelyihin Kasselissa vuosina 1968 ja 1977. Jälkimmäisellä kerralla hän valmisti pysyvän julkisen veistoksensa Vertical Earth Kilometer Kasselin Friedrichsplatzin puistoon. Samana vuonna hän loi uudelleen Earth Room -teoksen Heiner Friedrich -galleriaan New Yorkissa. Teos asetettiin pysyvästi näytteille vuonna 1980. Teos The Broken Kilometer, joka koostuu viidestäsadasta messinkisauvasta, asetettiin pysyvästi näytteille New Yorkin 393 West Broadwaylle vuonna 1979. De Maria teki myös sarjan muita vastaavanlaisia kokeiluja kaaviomaisilla geometrisilla ja matemaattisilla teoksilla 1980- ja 1990-luvuilla. Vaikka De Maria tunnettaneen parhaiten maataiteestaan ja 1970-luvun installaatioistaan, hänen töitään on esitelty useissa hänelle omistetuissa näyttelyissä kuten Pariisin Pompidou-keskuksessa 1981, Rotterdamin Boymans-van Beuningen -museossa 1984, Stuttgartin Staatsgaleriessa 1987, Tukholman Moderna museetissa 1988, Berliinin Gemäldegaleriessa 1998, Naoshiman Chichu Art Museumissa 2000 ja 2004 sekä Kansas Cityn Nelson-Atkins Museum of Artissa 2007. ==Lähteet== Luokka:Yhdysvaltalaiset taiteilijat Luokka:Yhdysvaltalaiset kuvanveistäjät Luokka:Vuonna 1935 syntyneet Luokka:Vuonna 2013 kuolleet
Jerzy Kraska

Jerzy Adam Kraska (s. 24. joulukuuta 1951, Płock, Puola) on puolalainen entinen jalkapalloilija ja olympiavoittaja. Hänen pelipaikkansa oli puolustuksessa ja keskikentällä. == Ura == Suurimman osan urastaan hän pelasi puolalaisessa Gwardia Warszawa seurassa. Hän edusti seuraa vuodet 1969-1983, sekä vuonna 1986. Vuonna 1983 hän siirtyi Suomen pääsarjaan Kuopion Palloseuraan, jota hän edusti kahden kauden ajan vuosina 1983-84. KuPSissa hän pelasi 48 ottelua. Maaleja hän ei näissä otteluissa onnistunut tekemään. Näistä otteluista seitsemän hän pelasi kauden 1983 karsintasarjassa. Yhtäaikaa Kraskan kanssa KuPSissa pelasi toinen menestynyt puolalainen maajoukkuepelaaja Wojciech Rudy. === Maajoukkueura === Kraska pelasi Puolan maajoukkueessa 13 ottelua vuosina 1972-73. Kraskan uran kohokohta osui Münchenissä vuonna 1972 pelattuihin olympialaisiin, joissa hän oli voittamassa Puolalle olympiakultaa. Luokka:Puolalaiset jalkapalloilijat Luokka:Puolalaiset olympiavoittajat Luokka:Vuonna 1951 syntyneet Luokka:Elävät henkilöt
Demi

Demi on alun perin ranskalainen termi, joka tarkoittaa puolta, puolikasta ja esiintyy myös useiden yhdyssanojen alkuosana. ==Demi-nimisiä henkilöitä== *Demi Lovato (s. 1992), yhdysvaltalainen näyttelijä ja laulaja *Demi Moore (s. 1962), yhdysvaltalainen näyttelijä ==Muita merkityksiä== *kerrannaisyksikkö 0,5 *Demi, entinen nuorten aikakauslehti *demi, balettitermi, liikkeen tekeminen puolittain ==Lähteet==
19th Nervous Breakdown

”19th Nervous Breakdown” on Mick Jaggerin ja Keith Richardsin kirjoittama, ja The Rolling Stones -yhtyeen esittämä musiikkikappale vuodelta 1966. Sitä ei julkaistu millään yhtyeen studioalbumilla, vaan se ilmestyi ainoastaan singlenä. Se sijoittui yhtyeen kotimaassa Britanniassa listakakkoseksi katkaisten yhtyeen viiden singlen listaykkösputken. Myös Yhdysvalloissa se sijoittui toiseksi. Solisti Mick Jaggerin kirjoittama sanoitus ivaa keski- ja yläluokan ihmisiä sekä heidän elämäntapaansa. Kappaleessa oli myös varhaisia viittauksia huumausaineiden käyttöön. == Todennäköinen kokoonpano == *Mick Jagger – laulu, taustalaulu *Keith Richards – sähkökitara, taustalaulu *Brian Jones – sähkökitara *Charlie Watts – rummut *Bill Wyman – basso *Ian Stewart – piano == Lähteet == Luokka:The Rolling Stonesin kappaleet Luokka:Vuoden 1966 kappaleet
Ourasi

Ourasi (7. huhtikuuta 1980 – 12. tammikuuta 2013) oli ranskalainen lämminverinen ravihevonen. Myös lempinimellä Le Roi Faineant (Laiska kuningas) tunnettu hevonen oli yksi Ranskan kaikkien aikojen menestyneimmistä ja merkittävimmistä ravureista. Ourasi voitti urallaan yhteensä 26 kansainvälistä suurkilpailua, muun muassa maailman arvostetuimman ravikilpailun Prix d'Ameriquen neljästi. Ravureiden EM-sarjan European Grand Circuitin se voitti kaksi kertaa. Vuonna 1988 Ourasi osallistui Philadelphian lähistöllä sijainneella Garden State Parkin raviradalla järjestettyyn March of Dimes -kilpailuun, jota pidetään yhtenä maailman kaikkien aikojen legendaarisimpana yksittäisenä ravilähtönä. Ori sijoittui March of Dimesissä Sugarcane Hanoverin jälkeen toiseksi, mutta kukisti legendaarisen ruotsalaisen Mack Lobellin. Ourasi lopetti kilpailu-uransa vuonna 1990 ja vietti eläkepäiviään Normandiassa. Hevonen sairastui vakavasti jouluna 2012 ja lopetettiin kolme viikkoa myöhemmin. ==Lähteet== *Sukuposti === Viitteet === Luokka:Ranskalaiset ravurit
Happoisku

Happoisku on väkivaltarikos, jossa henkilön keholle, esimerkiksi kasvoille, heitetään happoa. Happoisku ei yleensä johda kuolemaan, mutta se vammauttaa uhrin pahoin fyysisesti, psyykkisesti ja sosiaalisesti. Happoisku voi aiheuttaa vakavan silmävaurion ja pahimmillaan sokeuttaa. Maailmanlaajuisesti 80 prosenttia iskuista kohdistuu naisiin. Happoiskuista tuli henkilöväkivaltarikosilmiö Viktoriaanisen ajan Britanniassa, jossa 1800-luvun alussa kehitettiin aiempaa tehokkaampi menetelmä rikkihapon valmistamiseen, jolloin sen laajempi teollinen valmistus alkoi ja rikkihappo tuli helpommin saataville. Happoa alettiin käyttää henkilöväkivaltarikoksiin kaikissa yhteiskuntaluokissa, sekä miehiä että naisia vastaan. Happoa heitettiin kilpakosijoitten päälle, torjutuksi tullessa, raiskatut naiset heittivät happoa raiskaajiensa päälle, happoa käytettiin riita- ja kaunatilanteissa, sekä myös rikollisliigat käyttivät happoa. Happoiskut levisivät nopeasti muuallekin Eurooppaan ja Yhdysvaltoihinkin rikkihapon teollisen valmistuksen levitessä ja lehdistönkin uutisoidessa happoiskurikoksista. Hapon käyttöä henkilörikosvälineenä kuvataan monissa 1800- ja 1900-luvun rikosnovelleissa ja -elokuvissa, kuten brittiläisessä elokuvassa Kiveä kovempi vuodelta 1947. Brittiläisen Acid Survivors Trust International -järjestön mukaan viranomaisille ilmoitetaan maailmanlaajuisesti noin 1 500 happoiskua vuodessa. Usein hyökkääjä on mies, jonka nainen on torjunut. Vuosina 2011–2016 Lontoossa on tehty 1 500 happoiskua. Yksistään vuonna 2016 iskuja tehtiin 431. Maailmanlaajuisesta trendistä poiketen uhreina ovat yleensä miehet ja niiden katsotaan liittyvän jengiväkivaltaan. Alueet joilla iskuja tapahtuu sijaitsevat lähinnä Itä-Lontoossa. Niitä ovat muun muassa Newham, Barking and Dagenham, Tower Hamlets, Havering ja Redbridge. ==Katso myös== * Katie Piper ==Lähteet== == Aiheesta muualla == * Taussi, Sari: Happoiskut yleistyvät Euroopassa – uhriksi joutunut italialaismissi kampanjoi nyt väkivaltaa vastaan. yle.fi 30.4.2017. Luokka:Väkivaltarikokset
Ashram

Ashram on luostarin kaltainen meditaatiokeskus, jossa henkinen yhteisö, esimerkiksi jooganharjoittajat, kokoontuvat. Ashramissa on puitteet opetusten monipuoliselle soveltamiselle ja jatkuvalle yhdessä oppimiselle. Ashramin tehtävä on tarjota tukea ja kannustusta harjoittelulle. Luokka:Hindulaisuuden käytännöt Luokka:Jooga
Parhaat (Yö)

Parhaat on vuonna 1995 ilmestynyt Yön kokoelma-albumi, jolle on koottu yhtyeen siihen astisen uran suosituimpia kappaleita. Lisäksi se sisältää kaksi ennenjulkaisematonta kappaletta Sua muistoistani pois en saa ja Levoton. Kokoelmaa myytiin tuplaplatinaan oikeuttava määrä ja se käänsi Yön uran uuteen nousuun lukuisten vaisumpien vuosien jälkeen. == Taustaa == Levyn julkaisemisen syynä oli vuotta aikaisemmin ilmestyneen Hyviä vuosia -albumin kappale Ihmisen poika, josta muodostui Yön suurin hitti sitten 1980-luvun alkupuolen menestysvuosien. Esimerkkiä otettiin Bon Jovin vuoden 1994 kokoelmasta Cross Road, jota maailmanlaajuisesti myytiin yli 21 miljoonaa ja Suomessakin 123 000.Bon Jovi Musiikkituottajat. Viitattu 28.4.2015. Bon Jovin albumi sisälsi kaksi uutta kappaletta, joista jättihitiksi nousi Always ja myös Yön kokoelmalle tuli kaksi kokonaan uutta kappaletta. Niistä hitiksi muodostui Sua muistoistani pois en saa. Levyn myyntiä edistettiin suurella televisiokampanjalla.Lindholm, Olli ja Rantanen, Ilpo: Yhden Yön tarina, s. 135–138. WSOY 2007. ISBN 978-951-0-32853-8. == Listamenestys ja myyntimäärät == Suomen viralliselle listalle Parhaat -kokoelma nousi ilmestymisviikollaan sijalle 28 ja pysyi listalla yhtäjaksoisesti 24 viikon ajan. Korkeimmillaan albumi oli kolmantena viikoilla 42–43/1995. Yhteensä listaviikkoja kertyi syyskuun 1995 ja elokuun 1999 välisenä aikana 45.Yö: Parhaat Musiikkituottajat. Viitattu 28.4.2015. Albumia myytiin ilmestymisvuonnaan kultalevyyn oikeuttava määrä eli yli 20 000 kappaletta. Platinalevyn rajan (40 000 kpl) se saavutti seuraavana vuonna ja tuplaplatinan 1999. Yhteensä albumia on myyty yli 97 000 kappaletta.Yö Musiikkituottajat. Viitattu 28.4.2015. == Kappaleet == # # # # # # # # # # # # # # # # # # == Lähteet == *YÖN PARHAAT - SUOSITUIMMAT YÖ-HITIT KAUTTA AIKOJEN Finnmusic. *PARHAAT Likaiset Legendat. ===Viitteet=== == Aiheesta muualla == * Parhaat discogs.com -sivustolla Luokka:Yön albumit Luokka:Vuoden 1995 kokoelma-albumit
Muhammad Tahir-ul-Qadri

Muhammad Tahir-ul-Qadri () on pakistanilainen poliitikko ja vaikutusvaltainen islamilainen uskonoppinut. Tahir-ul-Qadri tuki entisen sotilasjohtajan Pervez Musharrafin nousua valtaan vallankaappauksen jälkeen vuonna 1999. Tahir-ul- Qadri osallistui kansalliskokouksen toimintaan ennen muuttoaan Kanadaan vuonna 2006, jossa hän johti hyväntekeväisyysjärjestöä. Palattuaan kotimaahansa Tahir-ul-Qadri järjesti tammikuussa 2013 tuhansien seuraajiensa kanssa mielenosoituksen korruptiota vastaan maan pääkaupungissa Islamabadissa. Tahir- ul-Qadrin johdolla arabiasta urduun käännetty Koraani on käännetty edelleen suomeksi. ==Lähteet== Luokka:Pakistanilaiset poliitikot Luokka:Elävät henkilöt Luokka:Islamilaiset teologit
Mack Lobell

Mack Lobell (28. huhtikuuta 1984 New Jersey – 22. helmikuuta 2016 Ekerö) oli amerikkalaissyntyinen lämminverinen ravihevonen. Sitä pidetään yleisesti italialaisen Varennen ohella maailman kaikkien aikojen parhaana ravihevosena. Mack Lobell aloitti uransa 2-vuotiaana Yhdysvalloissa, mutta myytiin nelivuotiaskauden alussa Ruotsiin. Hevonen juoksi urallaan kaikkiaan 94 kilpailua, joista se voitti 71. == Ura == Mack Lobell valloitti Yhdysvalloissa kolmivuotiaana muun muassa Pohjois-Amerikan merkittävimmän kilpailun Hambletonian Stakesin sekä 3- ja 4-vuotiaiden Breeders Crown -kilpailut. Euroopassa hevonen saavutti maailman arvostetuimpiin ravikilpailuihin kuuluvan Elitloppetin voiton kahdesti. Suomessa Mack Lobell vieraili Mikkelin St. Michel -ajossa vuosina 1990 ja 1991. Vuonna 1990 oriin oli tarkoitus yrittää uutta maailmanennätystä Mikkelin huippunopealla radalla, mutta useita päiviä kestänyt vesisade teki radasta liian raskaan. Ennätyksensä 09,7 Mack Lobell juoksi vuonna 1987 Illinoisin Springfieldissa. Aika oli uusi maailmanennätys ja historian ensimmäinen 10,0 -ajan alitus. Mack Lobellia ohjasti aluksi amerikkalainen John D. Campbell. Hevosen siirryttyä Ruotsiin ajotehtäviä hoiti ensin Veijo Heiskanen ja viimeisen kahden vuoden ajan Thomas Nilsson. Mack Lobell lopetti uransa heinäkuussa 1991 Mikkelin St. Michel -ajon toiseen sijaan. Yhdysvaltojen raviurheilun keskusjärjestö USTA valitsi Mack Lobellin vuoden ravihevoseksi vuosina 1987 ja 1988.Harness Horse of the year. Viitattu 16.1.2013. == Suurkilpailuvoittoja == * Breeders Crown 1986, 1987 * Hambletonian Stakes 1987 * Yonkers Trot 1987 * International Trot 1988 * Nat Ray Trot 1988 * Elitloppet 1988, 1990 * Hugo Abergs Memorial 1989 * Campionato Europeo 1989 * Großer Preis von Bild 1989, 1990 * St. Michel 1990 ==Lähteet== *World Class Trotting ===Viitteet=== Luokka:Ravihevoset
Johanna Mappes

Riitta Johanna Mappes (s. 13. lokakuuta 1965 Valkeakoski) on suomalainen evoluutioekologi ja professori. Hän toimii ekologian professorina Helsingin yliopistossa. Mappes keskittyy tutkimuksessaan lajienvälisiin vuorovaikutussuhteisiin, erityisesti kemiallisesti puolustautuvien saaliseläinten varoitussignaalien ja mimikrian evoluutioon mutta myös suvullisen ja suvuttoman lisääntymisen sekä bakteerien virulenssin evoluutioon. ==Akateeminen ura== Mappes valmistui Jyväskylän yliopistosta filosofian maisteriksi 1991 ja filosofian tohtoriksi 1994. Hänen väitöskirjatyönsä käsitteli koivuluteiden (Elasmucha grisea) lisääntymistaktiikkaa ja jälkeläisten hoitoa. Hänen muita tutkimuslajejaan ovat muun muassa täpläsiilikäs (Parasemia plantaginis), kyy, koloradonkuoriainen (Leptinotarsa decemlineata) ja Hygrolycosa rubrofasciata –hämähäkki. Mappes on valmistumisensa jälkeen toiminut tutkijana Jyväskylän yliopiston bio- ja ympäristötieteiden laitoksella. Hän toimi vuosina 1996–2004 myös Suomen Akatemian akatemiatutkijana.Uudet professorit astuivat virkaan 2008. Jyväskylän yliopisto. Viitattu 23.11.2015 Vuonna 2002 hänet nimitettiin ekologian ja ympäristönhoidon määräaikaiseksi professoriksi Jyväskylän yliopistoon. Mappes sai vuonna 2003 Suomen Akatemian kannustuspalkinnon (“Young Dynamic Researcher Award”) tutkimusansioistaan, erityisesti nk. keinomaailmamenetelmän (novel world) käytöstä varoitussignaalien evoluution tutkimuksessa. Mappes on toimi evoluutioekologian vakinaisena professorina Jyväskylän yliopistossa vuosina 2008-2020 . Yliopistoviran ohella hän toimi Suomen Akatemian määräaikaisena akatemiaprofessorina toimikaudella 2009–2013.Leena Lindström: Ystävänä akatemiaprofessori Annual Report 2010 Jyväskylän yliopiston matemaattis-luonnontieteellinen tiedekunta. Viitattu 10.11.2015 Mappes johti vuosina 2012–2017 Suomen Akatemian nimeämää biologisten vuorovaikutusten huippututkimusyksikköä. Vuonna 2020 Mappes siirtyi Helsingin yliopiston bio- ja ympäristötieteellisen tiedekuntaan ekologian professoriksi Mappes on Suomen Tiedeseuran jäsenhttp://scientiarum.fi/fin/wp-content/uploads/sites/2/2019/02/Ordinarie- ledam%C3%B6ter.pdf . ==Tutkimusalana peto-saalis -vuorovaikutussuhde== Saalistaminen tai loisinta aiheuttaa saaliseliölle painetta kehittää puolustuskeinoja, kuten myrkkyjä, käyttäytymistä tai suojaväritystä. Saalistaja puolestaan joutuu reagoimaan näihin suojautumisstrategioihin. Mappes on selvittänyt, miten saaliin ja saalistajan tai loisen ja isäntäeliön vuorovaikutus kehittyy. Lajien keskinäisen vuorovaikutuksen lisäksi myös taudit ja pedot vaikuttavat saalistaja-saalis -parin evolutiiviseen kehitykseen. Mappesin tutkimuksella pedon ja saaliin suhteesta voi olla huomattavia taloudellisia tai terveydellisiä merkityksiä, sillä esimerkiksi mikrobit voivat suojakeinona kehittää virulentin kannan eli ne voivat alkaa aiheuttamaan tauteja. ==Lähteet== Luokka:Suomalaiset professorit Luokka:Jyväskylän yliopiston professorit Luokka:Suomalaiset biologit Luokka:Vuonna 1965 syntyneet Luokka:Elävät henkilöt
Keinomaailmamenetelmä

Keinomaailma on tutkimusmenetelmä, jota käytetään eläinten käyttäytymiskokeissa, joissa tutkitaan kemiallisesti puolustautuvien saaliseläinten (esim. myrkyllisten hyönteisten) saalistajille suunnattujen varoitussignaalien (esim. näkyvien värikuvioiden kuten musta-keltaisten raitojen) evoluutiota, sekä varoitussignaalien jäljittelyn eli mimikrian evoluutiota. Keinomaailmassa talitiaisilla (Parus major) on saaliinvalintatehtävä: ne etsivät ja syövät laboratorioon rakennetussa aviaariossa keinotekoisia saaliita. Saaliit ovat mantelinpaloja paperikuorissa, joissa yleensä on signaalina tutkijoiden suunnittelema mustavalkoinen kuvio värin sijasta. Saaliit on myös aseteltu mustavalkoiselle taustalle. Keinomaailmakokeet ovat “teoreettisia kokeita”, joissa manipuloidaan esimerkiksi eri saaliistyyppien puolustustehoa (pahaa makua), signaalien näkyvyyttä, yhdenmukaisuutta sekä absoluuttista ja suhteellista runsautta. Näillä kokeilla testataan hypoteeseja siitä, miten saalistajat oppivat yrityksen ja erehdyksen kautta välttämään syömäkelvottomia saaliita, mitkä tekijät nopeuttavat oppimista ja kuinka ne vastaavasti vaikuttavat saalistyyppien kuolleisuuteen ja sitä kautta niiden varoitussignaalien evoluutioon (ks. esim. ). Professori Rauno Alatalo ja professori Johanna Mappes kehittivät keinomaailman alun perin kiertämään sitä varoitussignaalitutkimuksen ongelmaa, että saalistajilla kuten aikuisilla linnuilla voi olla opittua tietoa väreistä, ja myös poikasilla voi olla geeniperimän tuomaa tietoa: lintulajeilla voi olla esimerkiksi synnynnäisiä taipumuksia välttää tiettyjä värejä. Tuomalla saalistaja keinotekoiseen ympäristöön, jossa tieto saaliiden ulkonäöstä oli nollattu, haluttiin tutkia saalispopulaatioon ensimmäisenä ilmestyvien varoitussignaalien kohtaamia valintapaineita. Keinomaailmakokeista on julkaistu vuoteen 2012 mennessä kaksikymmentä artikkelia tieteellisissä julkaisusarjoissa. ==Lähteet== ==Aiheesta muualla== *Keinomaailma Biologisten vuorovaikutusten huippututkimusyksikön sivuilla *Videoklippi keinomaailmasta Jyväskylän yliopiston bio- ja ympäristötieteiden laitoksen sivuilla Luokka:Tieteelliset kokeet Luokka:Ekologia
Raivio (sukunimi)

Raivio on suomalainen sukunimi. Tunnettuja Raivio-nimisiä henkilöitä: *Antti Raivio (1962–2023), näyttelijä, ohjaaja, näytelmäkirjailija ja dramaturgi *Asko Raivio (1947–1989), muusikko *Derek Raivio (s. 1984), yhdysvaltalainen koripalloilija *Jouko Raivio (s. 1939), tutkija ja dekkarikirjailija *Juha Raivio (s. 1972), muusikko *Kaari Raivio (1934–2021), kirjeenvaihtaja ja tietokirjailija *Kari Raivio (s. 1940), lääkäri, Helsingin yliopiston rehtori ja kansleri *Leo Raivio (1966–2018), näyttelijä *Markus Raivio (s. 1973), muusikko ja musiikkituottaja *Matti Raivio (1893–1957), maastohiihtäjä *N. A. Raivio (1909–1993), tietokirjailija *Pauli Raivio (s. 1960), ravivalmentaja *Petri Raivio (s. 1979), televisiotoimittaja ja -juontaja ja tietokirjailija *Ville Raivio, miesten klassisen vaatetustyypin asiantuntija ja tietokirjailija *Yrjö Raivio (1915–1997), kirkkoherra ja kirjailija.
Lain mukaan

Lain mukaan on Roland af Hällströmin ohjaama suomalainen mustavalkoinen elokuva vuodelta 1956. Elokuva perustuu Minna Canthin kahteen novelliin, ”Lain mukaan” ja ”Kauppa-Lopo” (1889). Elokuva oli Hällströmin viimeinen ohjaus, sillä hän kuoli sydänkohtaukseen viimeisiä kohtauksia kuvattaessa. Esko Töyri viimeisteli elokuvanTaustatietoja musiikista ja tuotannosta Elonet.fi, viitattu 16.1.2013. ==Juoni== Elokuvan kehyskertomuksena on oikeudenkäynti, jossa Ville Toikkaa syytetään yrityksestä murhata patruuni Oppman. Tapauksen taustalla on Villen vaimon Maria Toikan ja patruunin välille syntynyt suhde Villen ollessa Kajaanin-reissulla. Kun Ville palaa, tilanne paljastuu hänelle, ja suuttuneena hän käy patruunin kimppuun. Oikeus tuomitsee Villen kuritushuoneeseen. Patruuni saapuu Marian luokse juhlistamaan ratkaisua. ==Näyttelijät== == Vastaanotto == Aikalaisarvioissa elokuvassa nähtiin paitsi laadukasta näyttelijäntyötä, myös paljon puutteita, varsinkin sen ajankuvauksessa, 1800-luvun miljöön luomisessa. Käsikirjoitusta toisaalta kiitetään dramaattisena tarinana, toisaalta kuitenkin todetaan, että tapahtumat ja luonnekuvat jäivät epämääräisiksi.Juoni ja aikalaisarvioita, Elonet.fi, viitattu 16.1.2013 ==Lähteet== ==Aiheesta muualla== * Luokka:Roland af Hällströmin ohjaamat elokuvat Luokka:Novelleihin perustuvat elokuvat Luokka:Suomalaiset mustavalkoelokuvat Luokka:Vuoden 1956 suomalaiset elokuvat
Armi Ahola

Armi Ahola (s. 1. syyskuuta 1968 Jyväskylä) on suomalainen pesäpallon pelinjohtaja ja entinen pesäpalloilija. Armi "Ara" Ahola on Jyväskylän Kirin kasvatti, joka on edustanut pelaajaurallaan myös Viinijärven Urheilijoita vuosina 1991–1994. Jyväskylän Kiriä Ahola edusti Mestaruussarjassa ja naisten Superpesiksessä 1985–1990 sekä 1995–1998. Pelinjohtajauransa Ahola aloitti naisten Superpesiksessä Jyväskylän Kirittärissä heti pelaajauransa päätyttyä vuonna 1999. Vuodet 2001–2003 Ahola toimi Siilinjärven Pesiksen pelinjohtajana ja palasi Kirittäriin kausiksi 2005–2006, johtaen Kirittäret kahteen peräkkäiseen mestaruuteen. Aholasta tuli ensimmäinen nainen, joka on voittanut Suomen mestaruuden pelinjohtajana. Tästä alkoi myös Kirittärien kuuden peräkkäisen mestaruuden putki. Kaudella 2009 Armi Ahola nousi otsikoihin olemalla ensimmäinen nainen, joka johti miesten joukkuetta. Ahola otti johtaakseen miesten Suomensarjassa pelaavan Jyväskylän Lohen. Vuonna 2013 Ahola teki paluun Kirittärien pelinjohtajaksi kuuden vuoden tauon jälkeen. == Saavutukset == === Pelaajana === *Naisten Suomen mestaruus: 1989, 1996, 1997 *SM-hopeaa: 1992 *SM-pronssia: 1993, 1998 *Superpesiksen lyöjäkuningatar (4): 1994, 1996, 1997, 1998 * Vuoden jokeri (2): 1997, 1998 http://www.pesis.fi/pesapalloliitto/historia/parhaat-pelaajat- kausittain/vuoden_jokerit/ *Itä-Länsi -edustuksia: 6 === Pelinjohtajana === * Naisten Suomen mestaruus: 2005, 2006 * Naisten Superpesiksen vuoden pelinjohtaja: 2005 http://www.pesis.fi/pesapalloliitto/historia/parhaat- pelaajat-kausittain/vuoden_pelinjohtajat/ * Itä-Länsi -edustuksia: pelinjohtajana 1, II-pelinjohtajana 3, valitsijana 2 ==Lähteet== Luokka:Suomalaiset pesäpalloilijat Luokka:Pesäpallon pelinjohtajat Luokka:Viinijärven Urheilijoiden pelaajat Luokka:Vuonna 1968 syntyneet Luokka:Elävät henkilöt
Eeva Hartemaa

Eeva Hartemaa (s. 1984 Raisio) on suomalainen sopraano, joka voitti Lappeenrannan valtakunnallisten laulukilpailujen naisten sarjan vuonna 2013. Hartemaa on opiskellut laulua vuodesta 1999 lähtien Suomen lisäksi muun muassa Englannissa, Virossa Viron musiikki- ja teatteriakatemiassa opettajanaan Anu Kaal ja Sveitsissä Conservatorio della Svizzera Italianassa opettajanaan Luisa Castellani. Vuonna 2011 Kangasniemen laulukilpailussa Hartemaa voitti jaetun ykkössijan. Hartemaa asui vuoden 2015 loppuun Turussa ja Sveitsissä. Hartemaa tunnetaan monipuolisena musiikin tekijänä. == Lähteet== == Aiheesta muualla == * Tuhlaajapoika Lappeenrannassa Tarkkaamo/Kari Lempiäinen 4.1.2015 * Eeva Hartemaa tuo Tuhlaajapojan kotikulmilleen/Puffi Turun Sanomat/Mattias Mattila 24.10.2014 * Debussyn Tuhlaajapoika -kantaatin komea konserttiversio/Arvio Uutis-Jousi/Anu Piironen 16.10.2014 * Konsertti- ja ohjelmatoimisto Festium Oy / Tuhlaajapoika * Porin Don Pasqualessa on eroottista vipinää/Arvio Satakunnan Kansa/Kaija Huida 6.10.2013 * Eeva Hartemaa debytoi Porin Oopperassa Norinan roolissa. Yle/Karri Laihonen & Kati Rantala 1.10.2013 * Suomen Kansallisoopperassa Eeva Hartemaa debytoi kreivittärenä. Yle/Ulla Malminen 7.3.2013 Luokka:Suomalaiset sopraanot Luokka:Vuonna 1984 syntyneet Luokka:Elävät henkilöt